**1.számú melléklet**

**S Z E R Z Ő D É S**

Amely létrejött a

cég neve: ……………………………………………………………………………………..

címe: …………………………………………………………………………………………

adószáma/személyi igazolvány száma/adóazonosító száma: …………………………………..

bankszámlaszáma: ……………………………………………………………………………

mint az A.T.A. igazolvány felhasználója (tulajdonosa) valamint a területi Kereskedelmi és Iparkamara, mint Kibocsátó és a Magyar Kereskedelmi és Iparkamara, mint Jótálló között a felek által aláírt

..................................................sz. A.T.A.

vámigazolvány tárgyában.

1. Az ATA igazolvánnyal ***csak magyar származású vagy a belföldi forgalom számára vámkezelt*** áru vihető külföldre. A felhasználó a vámigazolványban foglalt adatok teljességéért és helyességéért felelősséget vállal.

2. A felhasználó kötelezettséget vállal arra, hogy az A.T.A vámigazolvány fedezete mellett kivitt árut a külföldi vámhatóság részéről megállapított újrakiviteli határidőn belül a külföldi vámterületről változatlan állapotban és a külföldi vámhatóság által szabályszerűen igazolva kiviszi, illetve az A.T.A. vámigazolványban megállapított újrabehozatali határidőn belül változatlan állapotban, a belföldi vámhatóság által szabályszerűen vámkezelve visszahozza Magyarország területére***.***

3. Magyarországnak, valamint a felkeresett országoknak az importtal és exporttal kapcsolatos törvényes rendelkezéseit, vám-, deviza-, stb. szabályait megtartja, és azok szerint jár el.

4. A felhasználó kötelezettséget vállal arra, hogy az A.T.A. vámigazolvánnyal kapcsolatos kötelezettségek nem teljesítése, vagy a külföldi egyéb törvényes rendelkezések megszegése miatt az ellene indított reklamációk esetén az A.T.A. vámigazolvány mentesítéséhez szükséges bizonyítékokat az erre vonatkozó felszólítás kézhezvétele után 15 napon belül a kibocsátó területi kereskedelmi és iparkamarának elküldi.

5.A szerződő felek tudomással bírnak arról, hogy az áruk előjegyzési eljárásban való behozatalához szükséges A.T.A. igazolványról szóló Vámegyezmény végrehajtásáról szóló 25/2002 (XII.20) KüM rendelet 4. paragrafusának 3) bek. szerint a Vámegyezmény megsértése miatt a Magyar Kereskedelmi és Iparkamara által devizában fizetett vámot*és*egyéb költségeket a felhasználó köteles a Magyar Kereskedelmi és Iparkamara részére megtéríteni.

1. A felhasználó tudomásul veszi, ha az 5. pontban említett fizetési kötelezettségének a Magyar Kereskedelmi és Iparkamara fizetési felszólítására - a felszólítás kézhezvételétől számított 8 munkanapon belül nem tesz eleget, a területi kereskedelmi és iparkamara jogosult devizakövetelésének forint ellenértékét az A.T.A. igazolvány tulajdonosa (felhasználója) bankszámlájának terhére benyújtott "**azonnali beszedési megbízás**" útján érvényesíteni.

7. A felhasználó - a 9/2001 (MK 147).) MNB rendelkezés - alapján a jelen szerződés aláírásával egyidejűleg aláírt "felhatalmazó levelet" az aláírástól számított 8 napon belül köteles a bankszámláját vezető pénzintézetnek és a területi kereskedelmi és iparkamarának megküldeni.

8. A felhasználó tudomásul veszi, hogy a külföldi vámigazgatóságok többsége a vám és beviteli illetékek megfizetését abban az esetben is megköveteli, ha az áruk megsemmisülnek, azokat ellopják, illetve külföldön per tárgyát képezik.

Ezeket az eseményeket, valamint az árunak erőhatalom (vis maior) folytán beállott károsodását, illetve megsemmisülését, a külföldi vámhatóságoknak, valamint a területi kereskedelmi és iparkamarának haladéktalanul bejelenteni és az eset körülményeit, tisztázni tartozik.

Továbbá tudomásul veszi, hogy az árukra, illetve tárgyakra ajánlatos - lehetőleg hazai - biztosító intézetnél szállítmánybiztosítást kötni, amely biztosítás kiterjed a vámokra és egyéb költségekre is.

9. A felhasználó kötelezettséget vállal arra, hogy a külföldi hatóságok által a vámigazolvánnyal kapcsolatos kötelezettségek nem teljesítése, vagy a külföldi egyéb törvényes rendelkezések esetleges megszegése miatt ellene indított eljárásról a területi kereskedelmi és iparkamarát haladéktalanul értesíti.

10. A felhasználó kijelenti, hogy az 5. és 8. pontban említett esettel kapcsolatban fenntartja a maga számára a vámkivetést eszközlő vámhatósággal szemben való jogorvoslati eljárás kizárólagos jogát.

A jogorvoslatot folyamatba teszi, abban az esetben, ha a vámhatóság hivatalos ténykedése a vám kivetése, illetve a bírság megállapítása, vagy más anyagi vonatkozásban számára sérelmes. A jogorvoslat folyamatba tétele nem halasztó hatályú az 5. és 6. pontban foglalt devizafizetési kötelezettség időbeni teljesítésére. A folyamatba tett jogorvoslatról a területi kereskedelmi és iparkamarát egyidejűleg tájékoztatja.

1. A felhasználó tudomásul veszi, hogy köteles a fel nem használt A.T.A. vámigazolványt illetve a felhasznált – *a bel- illetve külföldi* *vámhatóságok által szabályszerűen vámkezelt* - A.T.A*.* vámigazolványt az **indító vámhivatalnál** elszámolni és a kibocsátó kereskedelmi és iparkamarának *– haladéktalanul, de legkésőbb a visszaszállítás időpontjától számított 15 napon belül -* visszaszolgáltatni.
2. A felhasználó az 5. pontban megjelölt kötelezettsége biztosítására az érvényes okmányhitelesítési szabályzatban meghatározott óvadékot az A.T.A. igazolvány kiváltásakor letétbe helyezi, vagy bankgarancia formájában biztosítja, melyet az igazolványt kibocsátó kamara - a vámhatóság által szabályszerűen igazolt - A.T.A. igazolvány visszaszolgáltatásával egyidejűleg a felhasználó részére kamatmentesen visszafizet.

Dátum: ………………………,

Dunai Péter főtitkár sk.

………………………….……………………….

Magyar Kereskedelmi és Iparkamara

banknál bejelentett aláírója

……………………………… ……...................................……..

Területi kereskedelmi és iparkamara Felhasználó cégszerű aláarása

okmányhitelesítésre jogosult aláírója